ข้อบัญญัติองค์การบริหารส่วนตำบลด่านชุมพลเรื่องการควบคุมการเลี้ยงหรือปล่อยสัตว์พ.ศ. ๒๕๖๑[๑] โดยที่เป็นการสมควรตราข้อบัญญัติองค์การบริหารส่วนตำบลด่านชุมพลว่าด้วยการควบคุมการเลี้ยงหรือปล่อยสัตว์ในเขตองค์การบริหารส่วนตำบลด่านชุมพลอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ ประกอบมาตรา ๒๙แห่งพระราชบัญญัติสาธารณสุข พ.ศ. ๒๕๓๕ องค์การบริหารส่วนตำบลด่านชุมพลโดยความเห็นชอบของสภาองค์การบริหารส่วนตำบลด่านชุมพลและนายอำเภอบ่อไร่จึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลด่านชุมพลเรื่อง การควบคุมการเลี้ยงหรือปล่อยสัตว์ พ.ศ. ๒๕๖๑ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลด่านชุมพลเมื่อได้ประกาศไว้โดยเปิดเผย ณที่ทำการองค์การบริหารส่วนตำบลด่านชุมพลแล้วสิบห้าวันข้อ๓ บรรดาข้อบัญญัติ ประกาศระเบียบหรือคำสั่งอื่นใดที่ได้ออกไปแล้ว ซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ๔ ในข้อบัญญัตินี้การเลี้ยงสัตว์ หมายความว่า การมีสัตว์ไว้ในครอบครองและดูแลเอาใจใส่บำรุงรักษาตลอดจนให้อาหารเป็นอาจิณการปล่อยสัตว์ หมายความว่าการสละการครอบครองสัตว์หรือปล่อยสัตว์ให้อยู่นอกสถานที่เลี้ยงสัตว์โดยปราศจากการควบคุมเจ้าของสัตว์ หมายความรวมถึงผู้ครอบครองสัตว์สถานที่เลี้ยงสัตว์ หมายความว่า คอกสัตว์ กรงสัตว์ที่ขังสัตว์ หรือสถานที่ในลักษณะอื่นที่มีการควบคุมของเจ้าของสัตว์ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่น หมายความว่า นายกองค์การบริหารส่วนตำบลด่านชุมพลเจ้าพนักงานสาธารณสุข หมายความว่าผู้อำนวยการโรงพยาบาลส่งเสริมสุขภาพตำบลในพื้นที่ตำบลด่านชุมพลหรือเจ้าหน้าที่สาธารณสุขในเขตพื้นที่ตำบลด่านชุมพลที่ได้รับการแต่งตั้งจากนายกองค์การบริหารส่วนตำบลด่านชุมพลข้อ๕ ให้องค์การบริหารส่วนตำบลด่านชุมพลเป็นเขตควบคุมการเลี้ยงหรือปล่อยสัตว์ดังต่อไปนี้(๑)ม้า(๒)โค(๓)กระบือ(๔)แพะ(๕)แกะข้อ๖ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ให้พื้นที่ในเขตอำนาจขององค์การบริหารส่วนตำบลด่านชุมพลดังต่อไปนี้เป็นเขตควบคุมการเลี้ยงหรือปล่อยสัตว์ดังนี้(๑) ถนนสาย ๓๑๕๗ ด่านชุมพล บ่อไร่ ถนนสาย ๓๒๗๑ด่านชุมพล เนินสูงและถนนสาย ๔๐๑๗ถนนทางหลวงชนบทเข้าหมู่บ้านทับทิม ถนนสาย ๔๐๑๘ คลองแสง ปะเดาและถนนในหมู่บ้านทุกหมู่บ้าน(๒) บริเวณสถานที่ราชการทุกแห่งในเขตพื้นที่องค์การบริหารส่วนตำบลด่านชุมพล(๓) บริเวณสนามกีฬาทุกแห่งในเขตพื้นที่องค์การบริหารส่วนตำบลด่านชุมพลข้อ๗ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อบัญญัตินี้โดยไม่ปรากฏเจ้าของให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อยเจ็ดวันเมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลด่านชุมพลแต่ถ้าการกักสัตว์ไว้อาจก่อให้เกิดอันตรายแก่สัตว์นั้นหรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายหรือขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลด่านชุมพลตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้ข้อ๘ สัตว์ใดที่เจ้าพนักงานท้องถิ่นกักไว้ในกรณีที่เจ้าของสัตว์รับคืนไปเจ้าของสัตว์ต้องเสียค่าปรับและค่าเลี้ยงดูในอัตราดังต่อไปนี้อัตราค่าปรับ-ม้า โค กระบือ แพะ แกะ ปรับ ๕๐ บาท/ตัวอัตราค่าเลี้ยงดู-ม้า โค กระบือ แพะ แกะ วันละ ๕๐ บาท/ตัวข้อ๙ ให้นายกองค์การบริหารส่วนตำบลด่านชุมพลเป็นผู้รักษาการข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๒๔ เมษายน พ.ศ. ๒๕๖๑พันตำรวจตรีวุฒิพงษ์ โสภาพงษ์นายกองค์การบริหารส่วนตำบลด่านชุมพลปวันวิทย์/จัดทำ๔ กุมภาพันธ์๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๕๐ ง/หน้า ๙๐/๙ ตุลาคม ๒๕๖๑